Embung Bedhukan inggih punika destinasi wisata rupinipun waduk damelan manungsa ingkang dipunbangun dening pamarintah laladan Kabupaten Bantul wonten ing Dusun Bedukan, Pedukuhan Bedukan, Kalurahan Pleret, Kapanéwon Pleret, Kabupaten Bantul, Propinsi Daerah Istimewa Yogyakarta (DIY). Taman rekreasi toya puniki dipundhirikaken kaliyan maksud kangge ngebaki kebetahan ruang kebikak ijem (ruang terbuka hijau utawi RTH) lan program percontohan investasi ijem ing Kabupaten Bantul. Kejawi puniku, embung kasebat ugi dados salah satunggaling pilihan papan mancing lan bersantai.

Alesan Dipundhirikaken 
Embung puniki inggih punika salah setunggal destinasi wisata ingkang cekap potensial ing kabupaten Bantul.   Papanipun gadhah jarak + 6,5 kilometer ing sisi kilen Pucak Sosok, leresipun ing dusun Bedhukan, pedukuhan Bedhukan, Kalurahan Pleret, Kapanéwon Pleret, Kabupaten Bantul, Propinsi Daerah Istimewa Yogyakarta. Salah satunggaling ginanipun inggih punika dados penampungan toya saking saluran drainase ingkang asalipun saking permukiman ing sawentawisipun, saha kangge nyegah bena lan kekeringan.  Amargi wontenipun embung kasebat, toya jawah mboten langsung mili tumuju dhateng lepen, nanging ditampung supados saged dipunangge kangge irigasi pertanian.

Embung puniki dipunbangun dados program percontohan investasi ijem pamarintah laladan Kabupaten Bantul lan papan wisata pemancingan. Ananging mekaten, fungsi utaminipun langkung dhateng daya tarik wisata daripada dados kolam penampungan toya, amargi panggenanipun caket kaliyan ilenan lepen.   Embung kasebat berfungsi kaliyan sae dumugi wonten ing warsa 2023, malah saweg dipunkembangaken dening satuan nyambut damel program penataan lingkungan Program Penataan Lingkungan Permukiman Berbasis Komunitas (PLPBK). Rencangan saking kemitraan puniku dipunangge kangge pembangunan akses margi tumuju papan lan pandamelan gazebo. Amargi wontenipun gazebo, ginanipun badhe saya optimal dados papan wisata.

Pranala luar 

 Situs Resmi Dinas Pariwisata Kabupaten Bantul
 Situs Resmi Kapanéwon Pleret
 Tanggul Longsor, Akses ke Embung Bedukan Terganggu

Tempat wisata di Bantul
Embung di Yogyakarta

Rujukan